CELEX: 62008TJ0452
Language: sk
Date: 2010-10-07 00:00:00
Title: Rozsudok Všeobecného súdu (ôsma komora) zo 7. októbra 2010.#DHL Aviation a DHL Hub Leipzig GmbH proti Európskej komisii.#Štátna pomoc – Letecká nákladná doprava – Záruky týkajúce sa prevádzkovania nového európskeho leteckého uzla spoločnosti DHL na letisku Lipsko/Halle – Rozhodnutie, ktorým sa pomoc vyhlasuje za nezlučiteľnú so spoločným trhom a nariaďuje sa jej vymáhanie.#Vec T-452/08.

Rozsudok Všeobecného súdu (ôsma komora) zo 7. októbra 2010 – DHL Aviation a DHL Hub Leipzig/Komisia
      (vec T‑452/08)
      „Štátna pomoc – Letecká nákladná doprava – Záruky týkajúce sa prevádzkovania nového európskeho leteckého uzla spoločnosti DHL na letisku Lipsko/Halle – Rozhodnutie, ktorým sa pomoc vyhlasuje za nezlučiteľnú so spoločným trhom a nariaďuje sa jej vymáhanie“
      1.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie adresované
            členskému štátu a konštatujúce nezlučiteľnosť štátnej pomoci so spoločným trhom – Žaloba príjemcu pomoci – Prípustnosť (pozri
            bod 26)
      2.                     Pomoc poskytovaná štátmi – Rozhodnutie Komisie konštatujúce nezlučiteľnosť pomoci so spoločným trhom a nariaďujúce jej vrátenie
            – Povinnosti členských štátov – Povinnosť vymáhania – Rozsah – Obnovenie predchádzajúceho stavu (článok 88 ods. 2 ES) (pozri
            bod 32)
      3.                     Pomoc poskytovaná štátmi – Pojem – Výhoda poskytnutá príjemcom štátnej pomoci – Štátne záruky – Neplatnosť zmluvných ustanovení,
            ktorými sa poskytla štátna záruka, podľa vnútroštátneho práva – Neexistencia vplyvu na kvalifikáciu pomoci (článok 87 ods. 1
            ES) (pozri body 38, 40)
      Predmet
      
         
               Návrh na čiastočné zrušenie rozhodnutia Komisie 2008/948/ES z 23. júla 2008 o opatreniach Nemecka v prospech spoločnosti DHL
                  a letiska Lipsko/Halle (Ú. v. EÚ L 346, s. 1)
               
            Výrok
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	DHL Aviation SA/NV a DHL Hub Leipzig GmbH sú povinné nahradiť trovy konania.